
Kultūros paveldo apskaitos programos dalies, Kulūros paveldo centro vykdytos 2010 metais, ataskaita

2010 m. atlikti Bendrojo skyriaus darbai


Kartu su pareigybių aprašymuose nurodytomis funkcijomis Bendrojo skyriaus darbuotojai   2010 m. atliko šiuos svarbesnius darbus:


1. Parengė 2010 m. Kultūros paveldo centro (toliau – Centras) struktūros ir pareigybių sąrašo bei Centro struktūros grafinio vaizdo projektą ir suderino su Kultūros paveldo departamentu prie Kultūros ministerijos (toliau – Departamentas). Parengė ir suderino su Departamentu naujus Duomenų skyriaus Urbanizuotų vietovių poskyrio nuostatus bei pareigybių aprašymus, patikslino Bendrojo skyriaus pareigybių aprašymus;

2. Vykdydami Departamento direktoriaus 2010 m. vasario 24 d. įsakymą Nr. Į-048 „Dėl Kultūros vertybių apskaitos duomenų inventorizavimo, surinkimo bei Kultūros vertybių registro informacinės duomenų bazės tobulinimo priemonių plano patvirtinimo“, kartu su kitais padalinių vadovais parengė Centro Duomenų skyriaus 2010 m. veiklos plano projektą bei dokumentų projektus dėl Centro darbuotojų, rengiančių Nekilnojamojo kultūros paveldo vertinimo tarybų aktų ir kilnojamųjų kultūros vertybių apskaitos dokumentų projektus, 2010 m. darbo krūvių;

3. Kartu su kitais Centro specialistais parengė Centro vidaus tvarkos taisyklių, Finansų kontrolės taisyklių projektus, Inventorizacijos tvarką;


4. Kartu su kitais Centro specialistais atliko psichosocialinių rizikos veiksnių identifikavimą ir tyrimą bei parengė profesinės rizikos šalinimo ir mažinimo priemonių planą, organizavo Centro darbuotojams materialaus ir nematerialaus kultūros paveldo pažintinę kelionę; 

5. Parengė naują Centro tarnybinių lengvųjų automobilių perdavimo, kelionės lapų išdavimo ir pildymo tvarkos aprašą, Tarnybinių lengvųjų automobilių naudojimo taisykles, Tarnybinių lengvųjų automobilių kuro normų, Darbuotojų pokalbių mobiliaisiais telefonais bei fiksuoto ryšio telefonais limitus;  

6. Parengė ir pateikė Viešųjų pirkimų tarnybai 2009 m. mažos vertės pirkimų ataskaitą.  Parengė Centro 2010 m. supaprastintų viešųjų pirkimų planą. Iki 2010 m. gruodžio 1 d. organizavo 207 supaprastintus viešuosius pirkimus. Sudarė 12 ilgalaikių sutarčių; 

7. Parengė ir suderino su Valstybės naujuoju archyvu 2009 m. dokumentacijos plano suvestines, Bylų apskaitos dokumentus už 1998-1999 m., parengė ir suderino su Valstybės Naujuoju Archyvu 2011 m. dokumentacijos planą, parengė „Naikinti atrinktų bylų (buhalterijos dokumentų) planą“. Sutvarkė susirašinėjimo dokumentus už 1991m., 1994m., 1996m., kurie nebuvo įtraukti į pirmąjį bylų apyrašą“;  


8. Kartu su kitais padalinių vadovais organizavo ir vykdė Centro nereikalingo arba netinkamo (negalimo) naudoti, pavogto turto nurašymą, įregistravo automobilį Opel Zafira Centro vardu, dalyvavo ir vykdė Centro turto inventorizaciją;

9. Parengė bei pateikė dokumentus Nacionalinei žemės tarnybai prie Žemės ūkio ministerijos dėl valstybinės žemės panaudos sutarties dalinio pakeitimo. Susitarimą įregistravo Nekilnojamojo turto registre.


10. Parengė dokumentus ir pateikė prašymą Vilniaus miesto savivaldybės administracijai dėl Kultūros paveldo centro administracinio pastato Ašmenos g. 10 projektavimo sąlygų sąvadui gauti;  

11. Kartu su Centro statinio techniniu prižiūrėtoju dalyvavo ir parengė pastato pagrindinių komunikacijų, bendro naudojimo inžinerinės įrangos nustatymo, remonto darbų įvertinimo kasmetinės Statinio apžiūros aktą.
Skyriaus vedėja

